BA เข่าทรุด Q2 พลิกขาดทุนมาที่ 127.62 ลบ. หลังมีค่าใช้จ่ายภาษีเงินได้นิติบุคคล
BA เข่าทรุด Q2/59 พลิกขาดทุนมาที่ 127.62 ลบ. จากปีก่อนมีกำไร 91.48 ลบ. หลังมีค่าใช้จ่ายภาษีเงินได้นิติบุคคลตามประกาศกระทรวงการคลัง ด้าน 6 เดือนแรกกำไรเพิ่ม 23% อยู่ที่ 1.43 พันลบ. จากปีก่อน 1.16 พันลบ.
11 ส.ค. 2559

บริษัท การบินกรุงเทพ จำกัด (มหาชน) หรือ BA รายงานผลการดำเนินงานไตรมาส 2/59 สิ้นสุดวันที่ 30 มิ.ย.59 (รวมบริษัทย่อย) มีผลขาดทุนสุทธิ 127.62 ล้านบาท หรือขาดทุนสุทธิ 0.061 บาทต่อหุ้น เทียบกับช่วงเดียวกันของปีก่อนที่มีกำไรสุทธิ 91.48 ล้านบาท หรือมีกำไรสุทธิ 0.044 บาทต่อหุ้น
ทั้งนี้ผลการดำเนินงานในไตรมาสดังกล่าวพลิกขาดทุนเนื่องจากบริษัทมีค่าใช้จ่ายภาษีเงินได้จากการยื่นแบบแสดงรายการภาษีเงินได้นิติบุคคลตามประกาศกระทรวงการคลัง ฉบับลงวันที่ 16 มิถุนายน 2559
อย่างไรก็ตาม ผลการดำเนินงานช่วง 6 เดือนแรกมีกำไรสุทธิ 1.43 พันล้านบาท หรือ 0.679 บาทต่อหุ้น เพิ่มขึ้น 23% จากช่วงเดียวกันของปีก่อนที่มีกำไรสุทธิ 1.16 พันล้านบาท หรือ 0.553 บาทต่อหุ้น
 